న్యూఢిల్లీ: ఢిల్లీ సీఎం అరవింద్ కేజ్రివాల్ లంచం తీసుకున్నారంటూ ఆప్ ఎమ్మెల్యే కపిల్ మిశ్రా చేస్తున్న ఆరోపణలపై ఆయన భార్య సునీత కేజ్రివాల్ తీవ్ర స్థాయిలో స్పందించారు. కపిల్ మిశ్రా ఓ స్టుపిడ్ అనీ... అతడు ఎవరో రాసిన స్క్రిప్టును చదివి వినిపిస్తున్నాడని వ్యాఖ్యానించారు. ఢిల్లీ ముఖ్యమంత్రి అరవింద్ కేజ్రివాల్ ఆరోగ్యమంత్రి సత్యేంద్ర జైన్ నుంచి రూ.2 కోట్లు లంచం తీసుకున్నారంటూ... ఆమాద్మీ ఎమ్మెల్యే కపిల్ మిశ్రా ఆరోపించిన సంగతి తెలిసిందే. కేజ్రివాల్ బంధువుకు చెందిన రూ.50 కోట్ల విలువైన భూమిని సెటిల్ చేశానంటూ సత్యేంద్ర జైన్ తనతో చెప్పారని కూడా మిశ్రా ఆరోపించిన సంగతి తెలిసిందే. కేజ్రివాల్ బంధువు సురేంద్ర కుమార్ బన్సాల్ కోసం కేజ్రివాల్ రూ.10 కోట్ల బోగస్ బిల్లు తయారు చేశారని... పంజాబ్ ఎన్నికల్లో టికెట్ల పంపిణీకోసం ఆమాద్మీ పార్టీ మద్యం సహా అన్ని రకాల అక్రమాలకు పాల్పడిందని కూడా కపిల్ విరుచుకుపడుతున్నారు.వాస్తవానికి కపిల్ మిశ్రా ఆరోపణలు చేసేవరకు సునీత మరిది సురేంద్ర కుమార్ బన్సాల్ గురించి ఎవరికీ అంతగా తెలియదు. ప్రజాపనుల శాఖలో అవినీతికి సంబంధించి జనవరిలో ఆయనపై విచారణ కూడా జరిగింది. కాగా బన్సాల్కు చక్కెరవ్యాధి తిరగబెట్టడంతో గుర్గాన్ ఆస్పత్రిలో ఆదివారమే మృతిచెందినట్టు సమాచారం. ఈ నేపథ్యంలోనే చనిపోయిన వ్యక్తిపై మిశ్రా మతిలేకుండా ఆరోపణలు చేస్తున్నారంటూ సునీత ట్విటర్లో ధ్వజమెత్తినట్టు తెలుస్తోంది. సోమవారం సాయంత్రం ట్విటర్లో స్పందిస్తూ... ‘‘నా మరిది చనిపోయారు... ఈ  మూర్ఖుడు ఎవరో రాసిన స్క్రిప్టును చదువుతూ మతిలేకుండా మాట్లాడుతున్నాడు’’ అని ఆమె పోస్టు చేశారు.
newdhilly: dhilli cm aravind kejrival lancham teesukunnarantu ap emmelye kapil mishra chestunna aaropanalapai aayana bharya suneeta kejrival teevra sthaayilo spandinchaaru. kapil mishra oo stupid any... atadu evaro raasina scriptunu chadivi vinipistunnaadani vyaakhyaaninchaaru. dhilli mukhyamantri aravind kejrival aarogyamantri satyendra jain nunchi roo.2 kotlu lancham teesukunnarantu... aamaadmii emmelye kapil mishra aaropinchina sangati telisinde. kejrival bandhuvuku chendina roo.50 kotla viluvaina bhoomini setil chesanantu satyendra jain tanatho cheppaarani kuudaa mishra aaropinchina sangati telisinde. kejrival bandhuvu surendra kumar bansal kosam kejrival roo.10 kotla bogas billu tayaaru chesarani... panjab ennikallo tiketla pampineekosam aamaadmii party madyam sahaa anni rakala akramaalaku paalpadindani kuudaa kapil viruchukupadutunnaaru.vaastavaaniki kapil mishra aaropanalu chesevaraku suneeta maridi surendra kumar bansal gurinchi evariki antagaa teliyadu. prajaapanula saakhalo avineetiki sambandhinchi janavarilo aayanapai vichaarana kuudaa jarigindi. kaga bansalku chakkeravyaadhi tiragabettadamto gurgan aaspatrilo aadivaarame mruthichendinattu samacharam. ee nepathyamlone chanipoyina vyaktipai mishra matilekunda aaropanalu chestunnarantu suneeta twiterlo dhwajamettinattu telustondi. somavaram saayantram twiterlo spandistuu... ‘‘naa maridi chanipoyaru... ee  moorkhudu evaro raasina scriptunu chaduvutuu matilekunda matladutunnadu’’ ani aame postu chesaru.